
A V I Z

asupra  propunerii  legislative privind interzicerea utilităţii E-urilor nocive sănătăţii în pâine şi  produse de panificaţie, carne şi  produse din carne,  dulciuri, băuturi răcoritoare şi  alcoolice


În conformitate cu prevederile art.95 şi 115 din Regulamentul Camerei Deputaţilor, republicat, cu  modificările  ulterioare,  Comisia juridică, de disciplină şi imunităţi a fost sesizată, spre dezbatere şi avizare, în procedură de  urgenţă,  cu  propunerea  legislativă privind interzicerea  utilizării E-urilor nocive  sănătăţii în pâine i  produse de panificaţie, carne şi  produse din carne,  dulciuri, băuturi răcoritoare şi  alcoolice,  trimis cu adresa nr. PL- x 170 din  8 aprilie 2008, înregistrată sub nr.31/297 din   9 aprilie 2008. 
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră  decizională. 

Senatul, în calitate de primă Cameră sesizată, a respins propunerea legislativă   în şedinţa din  19 martie  2008.

             
În temeiul  prevederilor art. 61 din Regulamentul Camerei Deputaţilor, republicat, cu  modificările ulterioare, Comisia a dezbătut iniţiativa legislativă menţionată mai sus, în şedinţa din  12 mai  2008.



Membrii Comisiei au examinat propunerea  legislativă supusă avizării, expunerea de motive,  avizul favorabil al Consiliului Legislativ nr.1417 din  15 octombrie 2007, precum şi punctul de vedere al Guvernului transmis cu adresa nr.2983 din 8 noiembrie 2007, prin care nu susţine  adoptarea acestei iniţiative legislative,  ocazie cu  care am  constatat că  propunerea  legislativă nu  se justifică întrucât promovarea unui  act normativ privind  interzicerea utilizării anumitor E-uri în pâine şi produse de panificaţie, carne şi produse din carne, dulciuri băuturi răcoritoare şi alcoolice trebuie să  fie fundamentată de studii ştiinţifice privind riscul asupra sănătăţii, apoi de avizul EFSA faţă de aceste studii şi de  avizul Comisiei Europene şi  al statelor membre, pentru ca această legislaţie să  nu  reprezinte bariere în calea  liberei  circulaţii  a mărfurilor.
Faţă de aceste  considerente, cu unanimitate de  voturi, s-a hotărât avizarea negativă a propunerii  legislative.



În raport cu obiectul şi conţinutul său, iniţiativa legislativă  face parte din categoria legilor ordinare.

